
PARLAMENTUL  ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI


	COMISIA PENTRU AGRICULTURĂ, SILVICULTURĂ, INDUSTRIE ALIMENTARĂ ŞI SERVICII SPECIFICE


                                                                                                                       Bucureşti, 27.04.2009

                                                                                                      P.L.x 141/2009
RAPORT  COMUN 

asupra proiectului de Lege privind aprobarea Ordonanţei de urgenţă a Guvernului nr.158/2008 pentru modificarea şi completarea titlului XI "Renta viageră agricolă" din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente
                 În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.158/2008 pentru modificarea şi completarea titlului XI "Renta viageră agricolă" din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, trimis cu adresa nr. PL-x 141 din 2 martie 2009 şi înregistrat cu nr.31/259 din 3 martie 2009, respectiv nr. 24/188 din 3 martie 2009. 
                 Potrivit prevederilor  art. 75 din Constituţia României, republicată şi ale   art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

 Senatul, în calitate de primă Cameră sesizată, a adoptat această iniţiativă legislativă, în şedinţa din 23 februarie 2009.

 Consiliul Legislativ, prin avizul nr.1415/12.11.2008, a avizat favorabil proiectul de lege.
 Proiectul de lege are ca obiect de reglementare modificarea şi completarea Titlului XI „Renta viageră agricolă” din Legea nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, avându-se în vedere asigurarea unei exploatări eficiente prin comasarea unor terenuri agricole, aflate în proprietatea persoanelor fizice care pot să beneficieze de rentă agricolă.
               În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice  a examinat iniţiativa legislativă, în şedinţa din 25 martie 2009. 
La lucrările comisiei au fost prezenţi 27 de deputaţi din totalul de 27 de membri ai Comisiei pentru agricultură, silvicultură, industrie alimentară şi servicii specifice.
               În conformitate cu prevederile art. 61 şi 63 din Regulamentul Camerei Deputaţilor, republicat, Comisia juridică, de disciplină şi imunităţi  a examinat iniţiativa legislativă, în şedinţa din 27 aprilie 2009. 

La lucrări au fost prezenţi 15 deputaţi din totalul de 24 de membri ai Comisiei juridice, de disciplină şi imunităţi.

La dezbateri au participat, în calitate de invitaţi, din partea Ministerului Agriculturii, Pădurilor şi Dezvoltării Rurale domnul Marian Hoinaru, secretar de stat şi domnul Teodor Kiliaiditis, director.    
                În urma dezbaterilor, membrii Comisiilor au hotărât, cu unanimitate de voturi, să propună plenului Camerei Deputaţilor, spre dezbatere şi adoptare,  raportul comun de adoptare referitor la proiectul de Lege privind aprobarea Ordonanţei de urgenţă a Guvernului nr.158/2008 pentru modificarea şi completarea titlului XI "Renta viageră agricolă" din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente. 

 În raport cu obiectul şi conţinutul reglementării, proiectul de lege face parte din categoria legilor organice.

                       PREŞEDINTE ,                                PREŞEDINTE ,                                                                                      

                       Daniel BUDA                                  Valeriu TABĂRĂ                                                 
                        SECRETAR,                                      SECRETAR,  
               Gabriel ANDRONACHE                      Vasile MOCANU
      Expert,                                                                                                             Consilier,

      Roxana Şerban                                                                                                Anton Păştinaru

PAGE  
2

_968672787.unknown

